# இணையத்தின் வரலாறு



உலகம் முழுதும் பரந்துள்ள இடைத்தொடர்பு வலையமைப்புகளே இணையம் உருவாக முன்னோடியாக இருந்தது. பெரும்பாலான தகவல் தொடர்பு வலையமைப்புகள் உள்ளூர் வலையமைப்பின் இரண்டு நிலையங்களிடையே மட்டும் வரையறுக்கப்பட்ட தொடர்புகளை அனுமதிக்கும் இயல்புடையதாக உள்ளது. தற்போதைய கணினி வலையமைப்பு மைய கணினிஅமைப்பு மாதிரியை அடிப்படையாகக் கொண்டு அமைந்துள்ளது.இரண்டு தனித்தனியாக உள்ள வலையமைப்புகளுக்கு இடையே, வலையமைப்பினுடைய இணைப்புக் கொள்கைகள் பற்றி மேற்கொள்ளப்பட்ட சில ஆய்வுகள், நவீன எண்முறை வலையமைப்பினுடைய பொதி நிலைமாற்றம் குறித்த முன்னேற்றத்திற்கு வழிகாட்டியாக அமைந்தது.இந்த ஆய்வு முயற்சிகளில் டொனால்ட் டேவிஸ்(NPL),பால் பாரனின் ரெண்ட் கார்ப்ரேஷன் மற்றும் MIT மற்றும் UCLA யிலிருந்து லியானார்ட் கிளைன்ராக் உள்ளிட்ட ஆய்வு நிறுவனங்கள் பங்கேற்றன. இந்த ஆய்வானது 1960 களின் பிற்பகுதி மற்றும் 1970 களில் இருந்த ஆர்பாநெட் மற்றும் X.25 உள்ளிட்ட சில நெறிமுறைகளின் பொதி நிலைமாற்ற வலையமைப்பின் முன்னேற்றத்திற்கு காரணமாக அமைந்தது.}}  

லிக்லைடர் 1962 அக்டோபரில் அமெரிக்க ஐக்கிய நாடுகளின் பாதுகாப்புத்துறை தலைவராக நியமிக்கப்பட்டார்.  
நவீன ஆய்வு திட்ட நிறுவனம், தற்பொழுது தர்பா(DARPA) என அழைக்கப்படுவது, தகவல் செயல்பாடு அலுவலகமாக அமைந்திருந்தது.அங்கு இவர் தர்பாவுடன்(DARPA) இணைந்து கணினி ஆய்வுகளை மேற்கொள்வதற்கு அதிகாரபூர்வமற்ற குழு ஒன்றை அமைத்தார்.அங்கு தகவல் செயல்பாட்டு அலுவலக பணியின் ஒரு பகுதியாக, மூன்று வலையக முனையங்கள் நிறுவப்பெற்றன: அவற்றில் ஒன்று சன்டா மோனிகாவிலுள்ள சிஸ்டம் டெவலப்மெண்ட் கார்ப்ரேஷனுக்காகவும், மற்றொன்று பெர்கெல்லியிலுள்ள கலிஃபோர்னியா பல்கலைக்கழகத்தின் பிராஜெக்ட் ஜெனிக்காகவும், மூன்றாவது மாசாசுயுஸ்டஸ் இன்ஸ்டியூட் ஆஃப் டெக்னாலஜி (MIT) க்கான ஒத்திசைந்த கால-பரிமாற்ற முறை திட்டத்திற்காகவும் அமைக்கப்பட்டது.லிக்லைடர் இணைத்தொடர்பு வலையமைப்புக்கான தேவையை, வீணாகும் வள ஆதாரங்கள் நிமித்தம் உருவாக்க முடியும் என்பதைக் கண்டறிந்து ஐயத்திற்கிடமின்றி தெளிவுபடுத்தினார்.  

## பொதி நிலைமாற்றி

இணைத்தொடர்பு வலையமைப்பின் தனித்தனி வலையமைப்புகளில் இணைப்பை ஏற்படுத்தும் சிக்கலிலிருந்து கிடைத்த பயனுள்ள குறிப்பு, ஒரு தருக்க முறை வலையமைப்பை உருவாக்க அடித்தளமாக அமைந்தது.1960 ஆம் ஆண்டு காலகட்டத்தில்.பால் பாரன்(ரெண்ட் கார்ப்ரேஷன்) அவர்கள் அமெரிக்க இராணுவத்திற்காக நீடித்திருக்கும் வலையமைப்புக்கான ஆய்வறிக்கையை வெளியிட்டார்.இவை சிறிய தகவல் பொதிகளை அடிப்படையாகக் கொண்டவை. டொனால்ட் டேவிஸ்,நாஷனல் பிசிகல் லேபராட்ரி, யூ.கே. இம்முறையில் பொதி நிலைமாற்றத்தை அடிப்படையாகக் கொண்ட வலையமைப்பை மேம்படுத்துவதற்கான விருப்பத்தை தெரிவித்தது. இந்த தொழில்நுட்பம் லியானார்ட் கிளைன்ராக்(MIT) யினாலும் உய்த்துணர மற்றும் பகுத்தாயப்பட்டது.பொதி நிலைமாற்றம் சிறந்த பட்டையகலப் பயன்பாட்டினை வழங்கியது மற்றும் தொலைபேசியில் பயன்படும் வழக்கமான மின்சுற்று நிலைமாற்றத்தை விட நேரத்திற்கு முக்கியத்துவமளித்தது. குறிப்பாக வரையறைக்குட்பட்ட உள் இணைப்பு தொடர்புகளுக்கு வழிவகை செய்தது.  

பொதி நிலைமாற்றம் என்பது துரிதமாக தகவல்களை சேமிக்க மற்றும் அனுப்ப வடிவமைக்கப்பெற்ற வலையமைப்பாகும்.இது தகவல்களை கட்டுப்பாடற்ற பொதிகளாக பிரித்து, திசைவித்தல் முடிவுக்கேற்ப ஒவ்வொரு பொதியையும் உருவாக்குகிறது.முந்தைய வலையமைப்புகளில் பயன்படுத்தப்பட்ட தகவல் நிலைமாற்ற முறைக்கு கடுமையான திசைவித்தல் கட்டமைப்பு தேவைப்பட்டது. இம்முறை ஒரு புள்ளியில் தோல்வியடைந்தாலும் இதன் செயல்பாடு முற்றிலும் கவிழ்ந்தது.இதுவே பால் பாரனின் கவனத்தை ஈர்த்து, அமேரிக்க இராணுவ ஆராய்ச்சி நிதியின் பெரும்பகுதியை வலையமைப்புக்கான தகவல் பொதிக்கு பயன்படுத்தச் செய்தது. இதுவே நகர்புறம் முழுவதும் பரந்து விரிந்துள்ள அணுஆயுதத் தாக்குதலையும் எதிர்த்து நிற்கக்கூடிய, புகழ்பெற்ற இணையத்தின் வடிவமமைப்புக்கு வழிவகுத்தது.  

## இணையத்திற்கு வழிவகுத்த வலையமைப்புகள்
### அர்பாநெட்(ARPANET)

தர்பா வின்(DARPA) தலைமைத் தகவல் செயல்பாட்டு அலுவலகத்தை விரிவாக்கிய பொழுது, ராபர்ட் டைலர் அவர்கள், லிக்டைலரின் உள்ளிணைப்புடைய வலையமைப்பு முறை சார்ந்த சிந்தனைகளை நிறைவேற்றக் கருதியிருந்தார்.லேரி ராபர்ட்ஸ் தன்னால் துவக்கப்பெற்று கட்டமைக்கப்பட்ட சில வலையமைப்புகளை MIT யிலிருந்து இங்கு கொண்டு வந்தார். முதல் அர்பாநெட் இணைப்பானது லாஸ் ஏஞ்சல்ஸ் நகரிலுள்ள கலிபோர்னியா பல்கலைக்கழகம் மற்றும் ஸ்டன்ஃபோர்ட் ஆய்வு நிறுவனத்திற்கும் இடையே 1969 ஆம் ஆண்டு அக்டோபர் 29 ஆம் தேதி 22:30 மணியளவில் நிறுவப்பெற்றது. 1969 டிசம்பர் 5 இல் 4-முடிச்சு வலையமைப்பானது, ஆர்பாநெட்டுடன் கூடுதலாக உதாஹ் பல்கலைக்கழகம் மற்றும் கலிஃபோர்னியா பல்கலைக்கழகம், சன்டா பார்பரா ஆகியவற்றுடன் இணைக்கப்பட்டது.ALOHA நெட்டால்(ALOHAnet) கட்டமைக்கப்பெற்ற சிந்தனைகள் மூலம் அர்பாநெட் துரிதமாக வளர்ச்சியடைந்தது. 1981 இல் இது 213 வழங்கிகளின் இணைப்புகளைப் பெற்று வளர்ச்சியடைந்தது. ஏறத்தாழ இருபது நாட்களுக்கு ஒருமுறை புதிய இணைப்புகள் சேர்க்கப்பெற்றன.  

இணையத்திற்கு ஏற்ற தகுதியான தொழில் நுட்பத்தை அர்பாநெட் தன்னிடத்தே கொண்டிருந்தது, மற்றும் இதன் ஆரம்ப கால கருவிகள் தொழில்நுட்ப பயன்பாட்டிற்கேற்ப மேம்படுத்தப்பட்டன. அர்பாநெட் கருத்துரைகளுக்கான கோரிக்கைகளுக்கு மையத்திலிருந்து சுற்றிலும் செயல்படும் வழிமுறையால் வளர்ச்சியடைந்தது. இம்முறை இன்று வரை இணைய நெறிமுறைகள் மற்றும் இயக்க முறைமைகளில் கருத்தறிவித்தல் மற்றும் பகிர்ந்தளித்தல் ஆகியவற்றில் பயன்படுத்தப்படுகிறது.RFC 1, ”ஹோஸ்ட் சாஃப்ட்வேர்” என்று தலைப்பிடப்பட்டு லாஸ் ஏஞ்சல்ஸ் நகரிலுள்ள, கலிஃபோர்னியா பல்கலைக்கழகத்தின் ஸ்டீவ் கிராக்கர் அவர்களால் எழுதப்பெற்ற நூலானது,1969 ஏப்ரல் 7 இல் வெளியிடப்பெற்றது. இதனைத் தொடர்ந்து வந்த ஆண்டுகளில் 1972 இல் கம்ப்யூட்டர் நெட்வொர்க்ஸ்: தி ஹெரால்ட்ஸ் ஆஃப் ரீசோர்சஸ் ஷேரிங் என்னும் ஆவணப்படம் வெளியானது.  

உலகநாடுகளின் ஒத்துழைப்பு அர்பாநெட்டுக்கு மிகக் குறைவாகவே இருந்தது.பல்வேறு அரசியல் காரணங்களால்,ஐரோப்பிய மேம்பாட்டாளர்கள் X.25 வலையமைப்புகளை வளர்த்தெடுப்பதில் கவனம் செலுத்தினார்கள். 1972 இல் குறிப்பிடத்தக்க எதிர்பார்ப்பை உருவாக்கிய நார்வெஜியன் செயிஸ்மிக் அரே (NORSAR) வை பின்பற்றி 1973 இல் ஸ்வீடன் செயற்கைக்கோள் உதவியுடன் டானும் எர்த் ஸ்டேசன் மற்றும் யுனிவர்சிட்டி காலேஜ் லண்டன் ஆகியவற்றை இணைத்தது.  

### X.25 மற்றும் பொது அணுகுமுறை

அர்பாவினுடைய ஆய்வினை அடிப்படையாகக் கொண்ட, பொதி நிலைமாற்ற வலையமைப்பு திட்டம் பன்னாட்டு தொலைதொடர்பு ஒன்றியத்தால் (ITU) வளர்த்தெடுக்கப்பட்டு, X.25 மற்றும் அது சார்ந்த திட்டங்கள் உருவாக்கப்பெற்றது. பொதி நிலைமாற்ற முறையைப் பயன்படுத்தப்படுகையில் X.25 ஆனது பழமையான தொலைபேசி இணைப்பு முறையை முன்மாதிரியாகக் கொண்ட புலனாகா மின்சுற்று கொள்கையால் கட்டமைக்கப் பெற்றிருந்தது.1974 இல் X.25 ஆனது செர்க்நெட்(SERCnet) வலையமைப்பு அடிப்படையில் பிரித்தானிய அகாதெமி மற்றும் ஆய்வு தளங்களால் உருவாக்கப்பெற்றது, இது பின்னர் ஜெனட்(JANET) ஆக மாறியது. ITU ஆல் துவக்கப்பெற்ற X.25 திட்டம் மார்ச் 1976 இல் அங்கீகரிக்கப்பட்டது.  

1978 இல் பன்னாட்டு பொதி நிலைமாற்ற சேவையகம் (IPSS) என்றழைக்கப்படும் முதல் பன்னாட்டு பொதி நிலைமாற்ற வலையமைப்பானது, பிரித்தானிய அஞ்சலகம், வெஸ்டர்ன் யூனியன் இன்டர்நேஷனல் மற்றும் டைம்நெட் ஆகியவற்றின் கூட்டிணைவால் உருவாக்கப்பட்டது.ஐரோப்பா மற்றும் அமெரிக்காவில் வளர்ச்சியடைந்த இந்த வலையமைப்பு, 1981 இல் கனடா, ஹாங்காங் மற்றும் ஆஸ்திரேலியா முழுவதும் வளர்ச்சியடைந்தது.1990 இல் இது உலகளாவிய வலையமைப்புக்கான உள்கட்டமைப்பை வழங்கியது.  

அர்பாநெட் போலில்லாமல், X.25 ஆனது பொதுவான வணிகப் பயன்பாட்டிற்கும் கிடைத்தது.டெலிநெட் தன்னுடைய டெலிமெயில் என்னும் மின் அஞ்சல் சேவையை வழங்கியது, இது அர்பாநெட்டினுடைய பொதுவான மின்னஞ்சல் முறைக்கு முற்றிலும் மாறுபட்ட தொழில்முறையை பயன்படுத்துவதைக் குறிக்கோளாகக் கொண்டிருந்தது.  

முதல் பொது தொலைபேசி வழி வலையமைப்புகள் ஒத்திசைவற்ற TTY முனைய நெறிமுறைகளை பயன்படுத்தி பொது வலையமைப்பிலுள்ள செறிகருவி இயக்கத்தை சென்றடையச் செய்தன. கம்ப்யூசெர்வ் போன்ற சில வலையமைப்புகள் X.25 இல் பொதி நிலைமாற்றத்தை முதுகெலும்பாகக் கொண்டுள்ள பல்லடுக்கு முனைய கூட்டுத்தொடர்களை பயன்படுத்தினர். டைம்நெட் போன்றவை தனிப்பட்ட உரிமையுடைய நெறிமுறைகளை பயன்படுத்தினர்.  
கம்ப்யூசெர்வ் 1979 இல் தன்னுடைய முதல் மின்னஞ்சல் சேவையை வழங்கியதாலும் மற்றும் தனிக்கணிணி பயனர்களுக்கான தொழில்நுட்ப ஆதரவை வழங்கியதாலும் செயல்வல்லமை வாய்ந்ததாக மாறியது.இந்த நிறுவனம் மீண்டும் புதிய தளத்தில், 1980 இல் தனது முதல் நிகழ் நேர உரையாடலை தனது CB சிமியூலேட்டருடன் இணைந்து வழங்கியது. பிற முக்கிய தொலைபேசி வழி வலையமைப்புகளான அமெரிக்க ஆன்லைன் (AOL) மற்றும் புரோடிகை ஆகியனவும் தகவல்தொடர்பு, மனநிறைவளித்தல் மற்றும் பொழுதுபோக்கு அம்சங்கள் கொண்டவற்றை வழங்கின. பெரும்பான்மையான தகவல் வெளியீட்டு துறை அமைப்புகள் தங்கள் வலையமைப்புகளை கணினி வழியிலேயே செயல்படுத்தின.அவற்றில் ஃபிடோநெட் பொழுதுபோக்கு கணினி பயனர்களைக் கொண்டிருப்பனவற்றில் புகழ்பெற்றதாகும். அவற்றில் பெரும்பான்மையானவர்கள் ஹாக்கர்கள் மற்றும் தொழில்முறையற்ற வானொலி இயக்குநர்கள் ஆவர்.  

### UUCP (யுயுசிபி)

1979 இல் டுயுக் பல்கலைக்கழகத்தின் இரு மாணவர்களான டாம் டிரஸ்காட் மற்றும் ஜிம் எல்லிஸ் ஆகியோர், எளிமையான பார்ன் ஷெல் முறையில் செய்திகள் மற்றும் தகவல்களை தொடர் நிரல்களாகப் பயன்படுத்தும் முறையை அருகமைந்த சேப்பல் ஹில்லிலுள்ள வடக்கு கல்ஃபோர்னியா பல்கலைக்கழகத்துடன் இணைந்து கொண்டுவந்தனர்.பொதுமக்களுக்காக வெளியிடப்பட்ட மென்பொருளைத் தொடர்ந்து, UUCP வலையமைப்பின் வழங்கிகள் யூஸ்நெட் வழி செய்திகளை அனுப்பியதால், இது வேகமாக விரிவடைந்தது.இது பின்னர் UUCPநெட் எனப் பெயரிடப்பட்டு, ஃபிடோநெட் மற்றும் BBS வழங்கிகளிடையே நுழைவாயில்கள் மற்றும் இணைப்புகளை உருவாக்கியது. UUCP வலையமைப்பானது அதன் குறைவான விலை மற்றும் பயன்பாட்டிற்கேற்ப இணைப்புகளை வழங்கும் திறம் காரணமாகவும் வேகமாக பரவியது, X.25 இணைப்புகள் அல்லது அர்பாநெட் போன்ற இணைப்புகளை பயன்படுத்துவதில் இருந்த கொள்கைகள், பிறகு வந்த வலையமைப்புகளான சிஸ்நெட்(CSnet) மற்றும் பிட்நெட் ஆகியவற்றின் கடுமையான கொள்கைகளோடு (பக் ஃபிக்ஸிங் வழங்கும் வல்லமையுடைய வணிக நிறுவனங்கள்) ஒப்பிடுகையில் குறைவாகவே இருந்தன. அனைத்து இணைப்புகளும் உள்ளூரிலேயே அமைந்தது.1981 இல் UUCP வழங்கிகள் 550 ஆக வளர்ச்சியுற்றது, 1984 இல் 940 பயனர்களைக் கொண்டு ஏறத்தாழ இருமடங்காக வளர்ச்சியுற்றது. துணை இணைப்பு வலையமைப்பு 1987 முதல் இயங்கத்துவங்கியது, 1989 இல் இத்தாலியில் அதிகாரபூர்வமாக நிறுவப்பெற்ற UUCP தனது உள்முகத் தொடர்பை அடிப்படையாக்க் கொண்டு, இத்தாலியின் மின்னஞ்சல் மற்றும் செய்திக் குழுக்களின் தகவல்கள் ஆகியவற்றை தாமே முடிச்சுகளாக்கி (ஒரே நேரத்தில் 100 க்கும் மேற்பட்ட) தனியார் மற்றும் சிறு நிறுவனங்களுக்கு மீண்டும் பகிர்ந்தளித்தது. துணை இணைப்பு வலையமைப்பானது இணையத் தொழில்நுட்பம் பெரும்புகழ் அடைவதற்கு காரணமாய் இருந்த பலவற்றுள் முன்னுதாரணமாய் திகழ்ந்தது.  

### NPL (என்.பி.எல்.)

1965 இல் யூ.கே விலுள்ள நேஷனல் பிஸிகல் லேபாராட்டிரியிலிந்து டொனால்ட் டேவிஸ் என்பவர் தேசிய தரவு வலையமைப்பை பொதிநிலை மாற்றத்தை அடிப்படையாகக் கொண்டு தரக் கருதியிருந்தார்.இந்த எண்ணம் நாடுமுழுவதற்கும் செயல்படுத்தப்படவில்லை எனினும், இவர் வடிவமைத்து மற்றும் கட்டமைத்த பொதிநிலை மாற்ற வலையமைப்பு பல்துறை ஆய்வுக்கூடங்களின் தேவைகளை, இத் தொழில்நுட்பம் முழுமைபெறாத ஆரம்ப காலத்திலேயே நிறைவு செய்வதை நிறுவினார்.1976 இல் 12 கணினிகள் மற்றும் 75 முனையக் கருவிகள் இதில் இணைக்கப்பெற்றன மற்றும் 1986 இல் மறுசீரமைக்கும் வரை மேலும் பல கூடுதலாக இணைக்கப்பெற்றன.  

## வலையமைப்புகளை ஒன்றிணைத்தல் மற்றும் இணையத்தை உருவாக்குதல்
### TCP/IP

பல்வேறுபட்ட வலையமைப்பு முறைகளையும் ஒன்றிணைத்து செயல்படக் கூடிய தேவை ஏற்பட்டது.தர்பாவினுடைய ராபர்ட் இ கான் மற்றும் ஸ்டன்ஃபோர்ட் பல்கலைக்கழகத்திலிருந்து அர்பாநெட்டால் தேர்ந்தெடுக்கப்பட்ட வின்டன் செர்ஃப் ஆகியோர் இந்த சிக்கல் குறித்து பணியாற்றினர்.1973 இல் தங்கள் பணியின் அடிப்படையான விஷயங்களை விரைவிலேயே அவர்கள் மறுசீரமைத்தனர். வலையமைப்பு நெறிமுறைகளிலிருந்து வேறுபட்ட மறைக்கப்பட்ட பொதுவான இணைத்தொடர்பு வலையமைப்பு நெறிமுறைகளைப் பயன்படுத்தினர். வலையமைப்புக்கு மாற்றாக உள்ள இம்முறை நம்பகத்தன்மை உடையதாகயிருந்தது, இதற்கு அர்பாநெட் மற்றும் வழங்கிகளும் கூட பொறுப்பேற்றனர்.செர்ஃப்புடன் இணைந்து இதனை வடிவமைப்பதில் முக்கிய பணியாற்றியவர்கள் ஹியூபர்ட் சிம்மர்மேன், ஜெரார்ட் லிலேனன் மற்றும் லூயிஸ் போயூசின் (சைக்ளேட்ஸ் வலையமைப்பை வடிவமைத்தவர்) ஆகியோர் ஆவர்.  

இந்த குறிப்பிடத்தக்க விளைவினால் பெறப்பட்ட நெறிமுறை, *RFC 675 ஆனது இணைய பரிமாற்ற கட்டுப்பாட்டு நிகழ்வு* எனக் குறிப்பிடப்பட்டது. டிசம்பர் 1974 இல் *இன்டர்நெட்வொர்க்கிங்* என்பதன் சுருக்கமான, *இன்டர்நெட்* (இணையம்) என்றழைக்கப்படும் முறை வின்டன் செர்ஃப், யோகென் டலால் மற்றும் கார்ல் சன்ஷைன், வலையமைப்பு பணிக்குழு உள்ளிட்டோரால் முதல்முறையாக சான்றளிக்கப் பெற்று பயன்படுத்தப்பட்டது. RFC யால் தொடர்ந்து பயன்படுத்தப்பட்ட இச்சொல் முதலில் உரிச்சொல்லாக பயன்படுத்தப்பட்டு பிறகு முற்றிலும் மாறாக இன்று பெயர்ச் சொல்லாக பயன்படுத்தப்படுகிறது.  

இந்த வலையமைப்பின் பங்களிப்பு குறைவான பாதுகாப்பின்மையை வெகுவாகக் குறைத்தது. இது பெரும்பான்மையான வலையமைப்புகளை தங்கள் சிறப்பியல்புகளைப் பொருட்படுத்தாது ஒன்றிணைந்து செயல்பட காரணமாய் மாறியது. இந்நிலை கான் அவர்களின் ஆரம்ப கால சிக்கலுக்கு தீர்வாக அமைந்தது.முன்மாதிரியான மென்பொருளுக்கான நிதியை மேம்படுத்தவும் மற்றும் பணி துவங்கிய சில ஆண்டுகளுக்கு பிறகு முதலில் நுழைவாயில்கள் குறித்த சில முடிவுறும் முன்பான செயல்முறைகளை SF விரிவாக்க பகுதியிலுள்ள பாக்கெட் ரேடியோ வலையமைப்பு மற்றும் அர்பாநெட் இடையே நடத்தப்பட வேண்டும் என்றும் தர்பா ஒப்புக்கொண்டது.1977 நவம்பர் 22 இல் தர்பாவின் ஆதரவில் அர்பாநெட் உள்ளிட்ட பாக்கெட் ரேடியோ வலையமைப்பு மற்றும் அட்லாண்டிக் ரேடியோ வலையமைப்பு ஆகிய மூன்று வலையமைப்பு செயல்முறைகள் நிகழ்த்தப்பெற்றன. 1974 இல் முதலில் TCP யால் துவக்கப்பப்பெற்ற திட்ட விவரமானது, 1978 இன் மத்திய பிற்பகுதியில் TCP/IP என்கிற இறுதி வடிவமாக வெளிப்பட்டது. 1981 இல் இதற்கு இணையான வரையறைகளை பயன்பாட்டிற்கேற்ப ஏற்று RFC களின் 791, 792 மற்றும் 793 ஆகியவை வெளியிடப்பெற்றன.தர்பாவின் ஆதரவில் அல்லது ஊக்கத்தில் வளர்ச்சியடைந்த TCP/IP யினுடைய செயல்பாடுகள் பல இயக்கு தளங்களில் நடைமுறை படுத்தப்பட்டன மற்றும் இதன்பிறகு அனைத்து வழங்கிகளும் தங்கள் அனைத்து பொதி வலையமைப்புகளை TCP/IP திட்டத்திற்கு மாற்றிக் கொண்டனர். 1983 ஜனவரி 1 இல் TCP/IP நெறிமுறைகள் அதற்கு முந்தைய NCP நெறிமுறைகளுக்கு மாற்றாக அர்பாநெட்டால் அங்கீகரிக்கப்பட்டு, அர்பாநெட்டால் அங்கிகரிக்கப்பட்ட ஒரே நெறிமுறையாக அமைந்திருந்தது.  

### அர்பாநெட்டிலிருந்து தோன்றிய சில ஒன்றிணைந்த பரந்த பகுதியிலான வலையமைப்புகள்: மில்நெட்(MILNET),NSI மற்றும் NSFநெட்

அர்பாநெட் எழுச்சியுடன் செயல்பட்டுக்கொண்டிருந்த சில ஆண்டுகளுக்கு பிறகு, அர்பா தகவல் தொடர்பு பயன்பாடு சாராத அர்பாஸ் பிரைமரி மிசன் வாஸ் ஃபண்டிங் கட்டிங் எட்ஜ் ரிசர்ச் அண்ட் டெவலப்மெண்ட் என்ற நிறுவனத்திற்கு தன் வலையமைப்பை கையளிக்கக் கருதியது. அதன் பயனாக 1975 ஜீலையில் அதன் வலையமைப்பு பாதுகாப்புத் துறையின் ஒரு பகுதியான பாதுகாப்பு தகவல்தொடர்பு நிறுவனத்திடம் ஒப்படைக்கப்பட்டது.1983 இல் அர்பாநெட்டின் ஒரு பகுதியாக இருந்த அமேரிக்க இராணுவம் பிரிந்து மில்நெட் என்ற தனக்கான வலையமைப்பை உருவாக்கியது. மில்நெட்டை தொடர்ந்து அதற்கு இணையான வரையறுக்கப்படாத ஆனால் இராணுவம் சார்ந்த நிப்ர்நெட் என்னும் இரகசிய-நிலைக்கான வலையமைப்பும் சிப்ர்நெட் மற்றும் ஜிவிக்ஸ் என்கிற உயர் இரகசிய வலையமைப்பும் உருவாக்கப்பட்டன. நிப்ர்நெட் பொது இணையத்தின் நுழைவாயில் பாதுகாப்பை கட்டுப்படுத்தும் திறனைக் கொண்டிருந்தது.  

அர்பாநெட்டை தொடர்ந்தமைந்த வலையமைப்புகள் அரசு நிதியில் அமைந்ததாலும் மற்றும் அதன் காரணமாக வணிகப்பயன்பாடற்ற ஆராய்ச்சி போன்றவற்றோடு தொடர்பற்ற, வணிகப்பயன்பாட்டை முற்றிலும் தடுக்கக்கூடிய விதிமுறைகளைக் கொண்டிருந்தது.இந்தக் கட்டுப்பாடுகளுக்கு உட்பட்டு முதலில் இராணுவத் தளங்கள் மற்றும் பல்கலைக்கழகங்கள் ஆகியவை இணைக்கப்பெற்றன.1980 இல் இத்துடன் மேலும் பல கல்வி நிறுவனங்கள் மற்றும் இவற்றின் ஆய்வுத்திட்டங்களில் பங்கேற்கக்கூடிய அல்லது சேவைகள் வழங்கக்கூடிய டிஜிட்டல் எகியூப்மெண்ட் கார்ப்ரேஷன் மற்றும் ஹேவ்லெட்-பாக்கர்ட் போன்ற சில நிறுவனங்களும் இணைக்கப்பெற்று விரிவாக்கப்பட்டது.  

அமெரிக்க அரசின் வேறு சில பிரிவுகளான தேசிய விமானவியல் மற்றும் விண்வெளி நிறுவனம்(NASA), தேசிய அறிவியல் நிறுவனம்(NSF), மற்றும் ஆற்றல் துறை (DOE) ஆகியவை இணைய ஆராய்ச்சியில் முனைப்புடன் பங்கேற்கத் துவங்கியதும் அர்பாநெட் வெற்றிகரமான வளர்ச்சியை அடைந்தது. 1980 இன் இடைப்பகுதியில் இந்த மூன்று கிளை நிறுவனங்களும் TCP/IP அடிப்படையிலான முதல் பரந்து விரிந்த வலையமைப்பைப் பெற்று வளர்ச்சியடைந்தது. NASA நிறுவனம் நாசா அறிவியல் வலையமைப்பு என்றும், NSF நிறுவனம் சிஸ்நெட்டாகவும் மற்றும் DOE நிறுவனம் ஆற்றல் அறிவியல் வலையமைப்பு அல்லது எஸ்நெட் ஆகவும் முன்னேற்றம் கண்டன.  

1984 இல் சிறப்புவாய்ந்த TCP/IP முறையை அடிப்படையாகக் கொண்டு NSF சிஸ்நெட் ஆக வளர்ச்சியடைந்தது. சிஸ்நெட் அர்பாநெட்டுடன் இணைப்பைப் பெற்று TCP/IP ஐ பயன்படுத்தியது மற்றும் X.25 க்கு மேலாக TCP/IP ஐ பயன்படுத்தியது. ஆனால் இது தானியங்கி தொலைபேசி வழி அஞ்சல் பரிமாற்றத்தை பயன்படுத்தி சிக்கலற்ற வலையமைப்பு இணைப்புகள் கொண்ட துறைகளையும் ஆதரித்தது. இந்த வளர்ச்சி 1986 இல் நிறுவப்பெற்ற NSFநெட்டிற்கு முதுகெலும்பாக அமைந்தது மற்றும் NSF ஆல் இணைக்கப்பெற்ற பல சூப்பர் கம்ப்யூட்டிங் மையங்கள் நிறுவப்பெறுவதற்கும் காரணமாய் அமைந்தது.  

### இணையமாக மாற்றமடைதல்
”இன்டர்நெட்”(இணையம்) என்றழைக்கப்படும் முறை முதலில் RFC வெளியிட்ட TCP நெறிமுறைகளில் (RFC 675: இன்டெர்நெட் டிரன்ஸ்மிஷன் கண்ட்ரோல் புரோகிராம் என்பதில் டிசம்பர் 1974 இல் பயன்படுத்தப்பட்டது. இதன் விரிவான சொல்லாக்கம் *இன்டர்நெட் வொர்க்கிங்* என்பதாகும் மற்றும் இவ்விரு சொல்லாக்க முறைகளும் மாறி மாறி பயன்படுத்தப்பட்டன.பொதுவாக TCP/IP ஐ பயன்படுத்தும் எந்த ஒரு வலையமைப்பும் *இன்டர்நெட்* (இணையம்) எனப்பட்டது. 1980 இன் பிற்பகுதியில் அர்பாநெட், NSFநெட்டுடன் இடைத்தொடர்பு கொண்டிருந்த காலத்தில், இப்பெயரானது வலையமைப்பின் பெயரைக் குறிப்பிட பயன்பட்டது. இணையம் என்பது பெரிய மற்றும் உலகளாவிய TCP/IP நெறிமுறையைக் கொண்டதாகும்.  

இணைய நெறிமுறைகள் என்றழைக்கப்படும் முறையும் ஜெராக்ஸ் நெட்வொர்க் சர்வீசஸ் போன்ற பிற வலையமைப்பு முறைகளில் பயன்படுத்தப்பட்டன.  

பரந்து விரிந்த வலையமைப்பின் மீது ஏற்பட்ட ஆர்வம் காரணமாக, அது சார்ந்த புதிய முயற்சிகள் வளர்ச்சியடைந்தன. இதனால் இணையத் தொழில்நுட்பங்கள் உலகின் பிற பகுதிகளுக்கும் பரவியது.TCP/IP வலையமைப்பின் அசாத்தியமான அணுகுமுறையானது, IPSS X.25 வலையமைப்பு போன்ற எந்த ஒரு வலையமைப்பின் உள்கட்டமைப்போடும் இணைய போக்குவரத்தை நடத்தும் வகையில் எளிதில் பயன்படுத்தக்கூடியதாக அமைந்திருந்தது.1984 இல் இலண்டன் பல்கலைக்கழகக் கல்லூரி தனது டிரான்ஸ்லாண்டிக் செயற்கைக்கோளுடன் செயல்பட்டு வந்த IPSS ஐ மாற்றி, அதற்கு மேலான TCP/IP யுடன் இணைத்தது.  

## உலகளாவிய அளவிற்கு மாறிய TCP/IP

### பசிபிக் மற்றும் அதற்கு அப்பாலும் இணைப்பைப் பெற்ற ஐரோப்பாவின் இணையமான செர்ண் (CERN),
1984 மற்றும் 1988 க்கு இடைப்பட்ட காலத்தில் செர்ண் TCP/IP நிறுவப்பெற்று தன்னுடைய முக்கிய இணைப்புடைய கணினிகள், பணிமனைகள் , தனியாளுகை கணினிகள் மற்றும் விரைவாக்கப்பட்ட கட்டுப்பாட்டு முறை ஆகியவற்றிடையே இடைத்தொடர்பு இணைப்பு கொண்டு இயங்கத்துவங்கியது. செர்ண் தன்னுடைய குறைந்த தன் மேம்பாட்டு முறையை உள்முகமாகவும் மற்றும் சில முரண்பாடான (சிறப்பாக உரிமையாளர்க்குரிய) வலையமைப்பு நெறிமுறைகளை புறமுகமாகவும் கொண்டு தொடர்ந்து இயங்கியது. இந்நிலை ஐரோப்பாவில் அதிக அளவில் பரந்து விரிந்த TCP/IP யின் பயன்பாட்டை வெகுவாகக் குறைத்தது மற்றும் இணையத்திலிருந்து, செர்ண் TCP/IP அக இணையத்தை 1989 வரை தனித்துவம் வாய்ந்ததாக எஞ்சியிருக்கச் செய்தது.  

அம்ஸ்டர்டம்மின் CWI இலிருந்து டானியல் கார்ரென்பர்க் என்பவர் செர்ண்னின் TCP/IP ஒருங்கிணைப்பாளரான பென் செகால் அவர்களை சந்தித்து, ஐரோப்பிய பகுதிகளில் UUCP யூஸ்நெட் வலையமைப்பை (X.25 இணைப்புகளைவிட அதிகமாக பயன்படுத்தப்படுவது) விட அதிகமாக TCP/IP பயன்படுத்தப்படும் நிலைமாற்றம் குறித்து அறிவுரை வழங்கினார். 1987 இல் பென் செகால், லென் போசாக் என்பவரை அவரது சிறிய நிறுவனமான சிஸ்கோ விலிருந்து செர்ண் க்காக சில TCP/IP திசைவிகளை வாங்கும் பொருட்டு சந்தித்தார் மற்றும் கார்ரென்பர்க் அளித்த அறிவுரைக்கேற்ப செயல்படுவதற்கு ஏற்ற வன்பொருளையும் தன்னிடமிருந்து சிஸ்கோவுக்கு அளித்தார்.1989 இல் செர்ண் தனது முதல் புறவயமான TCP/IP இணைப்புகளை துவங்கியது. இது ஐரோப்பிய பகுதிகளில் நடைமுறையிலிருந்த இணையமான UUCP வலையமைப்புகளைக் காட்டிலும் விரிவாக்கம் பெற்றது. இதே சமயத்தில் IP குழுமத்தால் முதற்கட்டமாக உருவாக்கப்பெற்ற ரிசெயுக்ஸ் IP ஐரோப்பியன்ஸ் (RIPE) இன் நிர்வாகிகளும் அவர்களோடு தொடர்ந்து ஒருங்கிணைந்து இப்பணிகளை நிறைவேற்றலாயினர். பிறகு 1992 இல் RIPE முறையாக அம்ஸ்டர்டம்மின் கூட்டுறவில் தன்னை பதிவுசெய்து கொண்டது.  

அதே சமயத்தில் ஐரோப்பாவில இணைய வலையமைப்புகள் அதிகரித்தன, அர்பா மற்றும் ஆஸ்திரேலியாவின் பல்கலைக்கழகங்கள் இடையே X.25 மற்றும் UUCPநெட் தொழில்நுட்பங்களை அடிப்படையாகக் கொண்டு அட் ஹாக் வலையமைப்பு உருவாக்கப்பெற்றது. இது அதன் தனிப்பட்ட பன்னாட்டளவிலான தொலைபேசிவழி UUCP அல்லது X.25 இணைப்புகள் உருவாக்குதற்கான தொகையைப் பொறுத்து, குறைந்த அளவில் மட்டுமே உலகளாவிய வலையமைப்புகளுக்கான இணைப்புகளைப் பெற்றிருந்தது. 1989 இல் ஆஸ்திரேலிய பல்கலைக்கழகங்கள் தங்கள் வலையமைப்பு உள்கட்டமைப்பை ஒன்றிணைக்க IP நெறிமுறைகளை பயன்படுத்தும் நிலைக்குத் தள்ளப்பட்டன. 1989 இல் ஆஸ்திரேலிய துணைவேந்தர்கள் ஆணையம் ஆஸ்திரேலியாவுக்கு IP அடிப்படையிலான வலையமைப்பை அர்ப் பணிக்க ஆர்நெட்(AARNet) எனபதை உருவாக்கி வழங்கினர்.  

இந்த இணையம் 1980 இன் பிற்பகுதியில் ஆசியா முழுவதும் ஊடுருவத்துவங்கியது.1984 இல் ஜப்பானால் கட்டமைக்கப்பட்ட UUCP அடிப்படையிலான வலையமைப்பான ஜன்நெட், 1989 இல் NSFநெட் உடன் இணைக்கப்பட்டது.இது இணையச் சமூகத்தின் ஆண்டு கூட்டமான ஐநெட்’92 வை கோபெயில் வழங்கியது1990 இல் சிங்கப்பூரில் டெக்நெட் வளர்ச்சியடைந்தது மற்றும் 1992 இல் சுலாலாங்கார்ன் பல்கலைக்கழகம் மற்றும் யுயுநெட் இடையே உலகளாவிய இணைய இணைப்புகளை தாய்லாந்து பெற்றது.  

### டிஜிட்டல் இடைவெளி

வளர்ந்த நாடுகள் தொழில்நுட்ப உள்கட்டமைப்பு உதவியுடன் இணையத்தில் இணைந்தன, வளர்ந்து வரும் நாடுகள் இணையத்திலிருந்து தனித்து விளங்கும் தங்கள் டிஜிட்டல் இடைவெளியை உணரத்துவங்கியது.தங்கள் நிலப்பகுதிக்கான இன்றியமையாத தேவைகளின் அடிப்படையில், இந்நாடுகள் இணைய வள ஆதாரங்களை நிர்வகித்தல் மற்றும் செயல்முறை அனுபவங்களை பகிர்தல் மற்றும் மேன்மேலும் ஒலிபரப்பு வசதிகளை தங்கள் இடத்தில் உண்டாக்குதல் குறித்த நிறுவனங்களை கட்டமைத்தனர்.  

#### ஆப்ரிக்கா
1990 இன் துவக்கத்தில் ஆப்பிரிக்க நாடுகள் X.25 IPSS மற்றும் பன்னாடுகளுக்கான 2400 போட்டலகு இணக்கி UUCP இணைப்புகள் மற்றும் இணைவலையமைப்பு கணினி தகவல் தொடர்புகளை ஆதரித்தன.1996 இல் USAID நிதியிலமைந்த பணித்திட்டமான, லிலேண்ட் இன்ஷியேட்டிவ் கண்டத்திற்கான முழுமையான இணைய இணைப்புகளை வளர்ப்பதற்கான பணிகளை துவக்கியது. 1997 இல் கினி, மோசாம்பிகியூ, மடகாஸ்கார் மற்றும் ராவண்டா ஆகிய செயற்கைக்கோள் புவி நிலையங்களை பெற்றது, 1998 இல் இதனைத் தொடர்ந்து கோட்டெ டி இவாய்ரி மற்றும் பெனின் ஆகியவற்றையும் பெற்றது.  

ஆப்பிரிக்கா இணையத்திற்கான உள்கட்டமைப்பை உருவாக்கியது.தலைமையகமான மொரிஷியஸிலிருந்து ஆப்பிரிக்க கண்டத்திற்கான இணையநெறிமுறை முகவரிகளை ஒதுக்கீடு செய்தது.இதன் காரணமாக இணையம் உள்ள பிற பகுதிகளும், செயல்முறை வலையமைப்பு நிபுணர்கள் கொண்ட இணையச் சமூகம், செய்முறை மன்றம் ஆகியவற்றைக் கொண்டிருந்தது.  

உயர்ந்த செயல்திறமுடைய ஒலிபரப்பு சாதனங்கள் மற்றும் மேற்கு மற்றும் தெற்கு கடற்கரையில் கடலடியில் புலனாகக்கூடிய வடம் ஆகிய இரண்டு முறையாலும் பரந்த அளவிலான செயல்திட்டங்கள் வழங்கப்பட்டன.கண்டங்களிடையேயான வடம் இணைப்பு முறையில்,அதி விரைவான வடங்கள் வடக்கு ஆப்ரிக்கா மற்றும் ஹார்ன் ஆஃப் ஆப்ரிக்காவையும் இணைத்தது. கிழக்கு ஆப்ரிக்காவில் கடலடியிலான வடம் மெதுவாக முன்னேற்றமடைந்தது; ஆப்ரிக்க முன்னேற்றத்தின் புதிய கூட்டணி (NEPAD) மற்றும் கிழக்கு ஆப்ரிக்க கடலடி முறை (Eassy) ஆகியவற்றின் இந்த உண்மையான கூட்டு முயற்சி இரண்டாக பிளவுபட்டது மற்றும் இரண்டு முயற்சிகளாக மாறியது.  

#### ஆசியா மற்றும் ஒசேனியா
ஆஸ்திரேலியாவில் தலைமையகத்தை கொண்டு ஆசிய பசிபிக் வலையமைப்பு தகவல் மையம் (APNIC) கண்டங்களுக்கான IP முகவரி ஒதுக்கீடுகளை நிர்வகிக்கிறது. ஆசிய பசிபிக் பகுதிகளின் செயல்முறை தொழில்நுட்பம் குறித்த இணைய கருத்தரங்கத்திற்கு(APRICOT), செயல்முறை மன்றமான அப்னிக்(APNIC) ஆதரவளித்தது.  

1991 இல் சீன மக்கள் குடியரசு(PRC) தனது முதல் TCP/IP கல்லூரி வலையமைப்பை, டிசிங்குவா பல்கலைக்கழகத்தின் TUNET இல் பெற்றது, 1995 இல் PRC தனது முதல் உலகளாவிய இணைய இணைப்பை பிஜிங் எலக்ட்ரோ-ஸ்பெக்ட்ரோமீட்டர் கொலாபிரேஷன் மற்றும் ஸ்டன்ஃபோர்ட் பல்கலைக்கழகத்தின் லினியர் ஆக்ஸிலேட்டர் சென்டர் ஆகியவற்றின் இடையே உருவாக்கும் நிலையை அடைந்தது. இருப்பினும் சீனா நாடு தழுவிய உள்ளடக்க தணிக்கையை நடைமுறைபடுத்தியதன் மூலம், தனது சொந்த எண்ம இடைவெளியை செயல்படுத்தும் நிலைக்குச் சென்றது.  

#### லத்தீன் அமெரிக்கா
பிற பிரதேசங்களுக்கான IP முகவரி வெளி மற்றும் அப்பகுதிக்கான பிற வள ஆதாரங்கள் ஆகியவற்றை, லத்தீன் அமேரிக்க மற்றும் கரிபீயன் இணைய முகவரிகள் பதிவகம் (LACNIC) நிர்வகித்தது.உருகுவே நாட்டை தலைமையகமாகக் கொண்ட லெக்னிக்(LACNIC) அடிப்படை DNS, மாற்றப்பட்ட DNS மற்றும் பிற அடிப்படை சேவைகள் ஆகியவற்றை இயக்கியது.  

## வணிகத்திற்கு திறக்கப்பெற்ற வலையமைப்பு
இணையத்தின் வணிக பயன்பாட்டிற்கான ஆர்வம் சூடான விவாதத்திற்குரியத் தலைப்பாக மாறியது.வணிகப் பயன்பாட்டிற்கு இது தடுக்கப்பட்ட போதிலும், வணிகப்பயன்பாடு குறித்த சரியான வரையறைகளின் பொருள் தெளிவற்றதாக அமைந்திருந்தது.UUCPநெட் மற்றும் X.25 IPSS ஆகியவை சில கட்டுப்பாடுகளைக் கொண்டிராததால், இதன் விளைவாக அதிகாரபூர்வமற்ற முறையில் UUCP நெட்டினுடைய அர்பாநெட் மற்றும் NSFநெட் ஆகியவற்றை பயன்படுத்த முடிந்தது.இந்த வலையமைப்புகளோடு இணைப்பைப் பெற்றுள்ள சில UUCP இணைப்புகள் இன்றளவும் எஞ்சியுள்ளன. நிர்வாகிகளின் கண்மூடித்தனத்தால் இவை இயங்குகின்றன.  

1980 களின் பிற்பகுதியில் முதல் இணையச் சேவை வழங்கி (ISP) நிறுவனம் உருவாக்கப்பெற்றது.PSINet, UUNET, Netcom மற்றும் போர்டல் சாஃப்ட்வேர் போன்ற நிறுவனங்கள் உருவாக்கப்பெற்று உள்நாட்டு ஆய்வு வலையமைப்புகள் மற்றும் மாற்று வலையமைப்பு அணுகுமுறை வழங்குதல், UUCP-அடிப்படையிலான மின்னஞ்சல் மற்றும் பொதுமக்களுக்கான யூஸ்நெட் செய்திகள் ஆகியவற்றிற்கான சேவைகளை வழங்கின.1989 இல் அமேரிக்காவின் முதல் வணிகரீதியான தொலைபேசி வழி ISP யான தி வேர்ல்ட் (இணையச் சேவை வழங்கி) துவங்கப்பெற்றது. மேற்கு கடற்கரை பகுதியின் முதல் தொலைபேசிவழியிலான தற்பொழுது வேரியோ என்றழைக்கப்படும் பெஸ்ட் இன்டர்நெட், 1996 இல் துவங்கப்பெற்றது.  

1992 இல் காங்கிரஸ், அறிவியல் மற்றும் நவீன தொழில்நுட்ப சட்டம் மூலம் NSFNet இன் வணிகரீதியிலான செயல்பாடுகளை அனுமதித்தது. இது NSFNet ஐ வணிக வலையமைப்புகளோடு உள்முக இணைப்பு பெற அனுமதியளித்தது. இந்த முரண்பாடான இயல்பு பல்வேறு பல்கலைக்கழக பயனர்களை, கல்வியல்லாத பிற பணிகளுக்கு தங்கள் வலையமைப்புகள் பயன்படுத்தப்படும் சிந்தனை சீற்றமடையச் செய்தது.இறுதியாக, இதிலிருந்த வணிகம்சார்ந்த இணையச் சேவை வழங்கிகள் குறைந்த அளவிளான இளநிலை கல்லூரிகள் மற்றும் பிற பள்ளிகளுக்கு அவர்களின் கல்வி மற்றும் ஆராய்ச்சி சார்ந்த புதிய அரங்கத்தில் பங்கேற்க தங்களால் இயன்ற பணத்தை கொடுத்து வளர்க்க முன்வந்தன.  

1990 இல் அர்பாநெட்டை முந்திக்கொண்டு புதிய வலையமைப்புகள் அவ்விடத்தில் மாற்றாக அமைந்தன, இதனால் அதன் பணித்திட்டம் முடிவுக்கு வந்தது.1994 இல் NSFNet, தற்பொழுது ANSNET என்று பெயர் மாற்றப்படுள்ள நிறுவனம் (அட்வான்ஸ்ட் நெட்வொர்க்ஸ் அண்ட் சர்வீசஸ்)இலாப-நோக்கற்ற நிறுவனங்களின் செயல்பாட்டை அனுமதித்து, இணையத்தின் முதுகெலும்பாக விளங்கிய தன் நிலையை இழந்தது. அரசு நிறுவனங்கள் மற்றும் அதனோடு போட்டியிடும் வணிக வழங்கிகள் இரண்டுமே தங்கள் சொந்த முதுகெலும்பு போன்ற இணைய இணைப்புகளை உருவாக்கினர். உள்நாட்டு வலையமைப்பு அணுகுமுறை புள்ளிகள் (NAPs) பெரும்பாலான வலையமைப்புகளுக்கு இடையேயான முதன்மையான இணைய இணைப்புகளாகின.தேசிய அறிவியல் நிறுவனம் முதுகெலும்பு போன்ற இணையத்திற்கு வழங்கிய உதவிகளை நிறுத்தியதும், மே 1995 இல் இறுதியாக வணிக கட்டுப்பாடுகள் முடிவிற்கு வந்தன.  

### இணைய பொறியியல் பணிக்குழு (IETF)

கருத்துரைகளுக்கான கோரிக்கை(RFCs) தனது நினைவுக்குறிப்பு முகவரி முறையை பல்வேறு நெறிமுறைகளில் துவக்கியது. இணையத்தின் இந்த எளிமையான செயல்பாடானது, IANA செயல்பாடுகளின் ஒரு பகுதியாக காலஞ்சென்ற டாக்டர்.பாஸ்டல் அவர்களால் முன்பு செப்பனிடப்பட்டதாகும்.  

ஜனவரி 1985 இல் அமெரிக்க அரசின் நிதியில் ஆராய்ச்சியாளர்களின் காலாண்டு கூட்டமான IETF தொடங்கப்பட்டது.அந்த ஆண்டில் அக்டோபர் மாதம் துவங்கிய IETF இன் நான்காவது கூட்டத்திற்கு அரசுமுறையல்லாத விற்பனையாளர்களின் பிரதிநிதிகள் அழைக்கப்பட்டனர்.1992 இல் தொழில்முறை உறுப்பினர்களைக் கொண்டச் சமுதாயமாக, இணையச் சமூகம் உருவாக்க்கப்பட்டது மற்றும் IETF உம் தனது செயல்பாடுகளை தனது சுதந்திரமான சர்வதேச தரத்திலான அமைப்பின் கீழ் கொண்டுவந்தது.  

### NIC, InterNIC, IANA மற்றும் ICANN

கலிஃபோர்னியாவின் மென்லோ பார்க்கிலுள்ள ஸ்டன்ஃபோர்ட் ஆய்வு நிறுவனத்தின், வலையமைப்பு தகவல் மையம்(NIC) வலையமைப்பின் இயக்கத்தை முதன்மை அதிகார மையமாக இருந்து ஒருங்கிணைத்தது.1972 இல் இதன் நிர்வாகம் புதிதாக உருவாக்கப்பட்ட இன்டர்நெட் அசைன்ட் நம்பர்ஸ் அதாரிட்டி(IANA)யிடம் அளிக்கப்பட்டது.IANA வின் மேலாளராக பணியாற்றிய ஜான் பாஸ்டல் அவர்கள் கூடுதலாக இதன் RFC எடிட்டர் பணியையும் 1998 இல் அவர் இறக்கும் வரையிலும் நிர்வகித்தார்.  

அர்பாநெட்டின் விரைவான வளர்ச்சியில், வழங்கிகள் பெயரிட்டு குறிப்பிடப்பட்டன மற்றும் வலையமைப்பிலுள்ள ஒவ்வொரு வழங்கிக்கும் SRI இன்டர்நேஷனல் -லிருந்து HOSTS.TXT கோப்புகள் பகிர்ந்தளிக்கப்பட்டன. வலையமைப்பு வளர்ச்சியடைகையில் இது எளிதில் கையாள முடியாததாக மாறியது.இதற்கு தொழில்நுட்ப தீர்வாக பால் மோக்கபெட்ரிஸ் உருவாக்கிய முறையான டொமைன் பெயர் முறை வந்தது.SRI ஆனது தனது தரவு பாதுகாப்பு வலையமைப்பு-வலையமைப்பு தகவல் மையம் (DDN-NIC) மூலம், உயர்நிலை டொமைன்களான (TLDs) .mil, .gov, .edu, .org, .net, .com மற்றும் .us, மூல பெயர்வழங்கி நிர்வாகம் மற்றும் அமேரிக்க பாதுகாப்பு ஒப்பந்தத் துறையின் கீழான இணைய எண் ஒப்படைப்புகள் உள்ளிட்ட அனைத்து பதிவுச் சேவைகளையும் கையாண்டது. 1991 இல் தகவல் பாதுகாப்பு ஒழுங்கமைவு நிறுவனம் (DISA), அரசு முறைமைகள் மற்றும் அதனோடு துணை ஒப்பந்தங்களிட்ட சிறிய தனியார் நிறுவனங்களின் நெட்வொர்க் சொல்யூஷன்ஸ் ஆகியவற்றை சிறப்பாக நிர்வகித்தல் மற்றும் பராமரித்தலுக்காக DDN-NIC (அதுவரை SRI ஆல் நிர்வகிக்கப்பட்ட) நிறுவனத்திற்கு விருதினை வழங்கியது.  

வரலாற்றில் இதுவரை இணையத்தின் பெரும்பான்மையான வளர்ச்சி இராணுவமல்லாத துறைகளில் நிகழ்ந்திருந்தது, இது பாதுகாப்புத் துறையை .mil TLD க்கு வெளியிலான பதிவு சேவையாளர்களுக்கு தொடர்ந்து நிதி அளிக்க முடியாத சிந்தனைக்கு கொண்டுவந்தது. 1992 இல் போட்டியாளர்களிடையே விலைவைத்தல் முறைக்கு பிறகு, 1993 இல் அமெரிக்காவின் தேசிய அறிவியல் நிறுவனத்தால் உருவாக்கப்பெற்ற இன்டர்நிக் (InterNIC) முகவரிகளை ஒதுக்கீடு செய்தலை நிர்வகித்தல் மற்றும் முகவரி தரவுபட்டியலை நிர்வகித்தல் குறித்து மூன்று நிறுவனங்களுக்கு ஒப்பந்தத்தை வழங்கியது.பதிவு சேவைகளை நெட்வொர்க் சொல்யூஷன்ஸ்க்கு வழங்கியது; தகவல்தொகுப்பு மற்றும் தரவுப்பட்டியல் சேவைகளை AT&amp;T க்கு வழங்கியது; மற்றும் தகவல் சேவைகளை ஜெனரல் அடாமிக்ஸ் நிறுவனத்திற்கு வழங்கியது.  

1998 இல் IANA மற்றும் InterNIC ஆகியவை ICANN கீழ் மறுசீரமைக்கப்பட்டது, கலிஃபோர்னியாவின் ஒரு இலாப-நோக்கற்ற நிறுவனம் சில இணையத் தொடர்பான பணிகளை நிர்வகிக்க அமேரிக்க வணிகத் துறையோடு ஒப்பந்தம் செய்துக்கொண்டது.DNS இயக்க முறையானது தனியார்மயமாக்கப்பட்டு போட்டிக்கு திறந்துவிடப்பட்டது. இதனால் பெயர் ஒதுக்கீடு குறித்த மைய நிர்வாகம் ஒப்பந்தப்புள்ளி அடிப்படையிலான ஒப்பந்தம் மூலம் வழங்கப்பட்டது.  

## பயன் மற்றும் பண்பாடு
### மின்னஞ்சல் மற்றும் யூஸ்நெட்

மின்னஞ்சல் எப்பொழுதும் இணையத்தை கொல்லும் விண்ணப்பம் என்றே அழைக்கப்படுகிறது.இருப்பினும், உண்மையில் இணையத்தின் முந்தைய நாள்களில் அதனை உருவாக்க முக்கியமான கருவியாக இருந்தது.மின்னஞ்சல் 1965 இல் முதன்மை கணினியில் நேரத்தை பகிர்ந்து கொள்ளும் பல்வேறு பயனர்களிடையே தொடர்புகொள்வதற்காக துவக்கப்பெற்றது.முதல் கணினியானது அதற்குரிய SDCகள் Q32 மற்றும் MIT கள் CTSS ஆகிய வசதிகளைக் கொண்டிருந்த போதிலும் அதன் வரலாறு தெளிவற்றதாக உள்ளது.  

மின்னஞ்சல் கண்டுபிடிப்பில் அர்பாநெட் கணினி வலையமைப்பு பெரும்பங்கு வகிக்கிறது.அர்பாநெட்டின் உருவாக்கத்திற்கு பிறகு சோதனை முறையில் கணினிகளிடையே நடைபெற்ற மின்னஞ்சல் பரிமாற்றம் குறைவான நேரத்தில் நடைபெற்றதாக ஒரு அறிக்கை குறிப்பிடுகிறது. 1971 இல் ரே டாம்லின்சன் என்பவர், பயனர் பெயரிலிருந்து வழங்கி பெயரை பிரித்தறியக்கூடிய @ குறியீடு பயன்படுத்துகின்ற, நிலையான இணைய மின்னஞ்சல் முகவரி முறையை உருவாக்கினார்.  

சில நெறிமுறைகள் நேரம்-பகிரக்க்கூடிய கணினி குழுக்களிடையே மாற்று பறிமாற்ற முறைக்கு மேலான சில UUCP மற்றும் IBMஇன் VNET மின்னஞ்சல் முறையை மேம்படுத்தி மின்னஞ்சலை அனுப்பின. அர்பாநெட், பிட்நெட் மற்றும் NSFNet உள்ளிட்ட வலையமைப்புகள் இம்முறையில் தங்களிடையே மின்னஞ்சல்களை அனுப்பின. அதுமட்டுமின்றி வழங்கிகள் பிறதளங்களுடன் UUCP மூலமாக நேரிடையாக இணைக்கப்பட்டனர்.இதனை SMTP நெறிமுறையின் வரலாறு மூலம் அறியலாம்.  

கூடுதலாக UUCP பலரும் படிக்கக்கூடிய வகையிலான உரைக் கோப்புகளை வெளியிட அனுமதித்தது.டாம் டிரஸ்காட் மற்றும் ஸ்டீவ் டானியல் ஆகியோரால் 1979 இல் மேம்படுத்தப்பட்ட செய்தி மென்பொருளானது, செய்திகள் மற்றும் தகவல் சிற்றேடு போன்ற தகவல்களை பலருக்கும் பகிர்ந்தளிக்க பயன்படுத்தப்பட்டது. இது விரைவில் பரவலான தலைப்பில்லான செய்திக் குழுக்கள் என்றறியப்படும் விவாதக்குழுவாக வளர்ச்சியுற்றது.அர்பாநெட் மற்றும் NSFNet ஆகியவற்றிலும் இதுபோன்ற விவாதக் குழுக்கள் மின்னஞ்சல் பட்டியல் வாயிலாக நடைபெற்றது. இதில் தொழில்நுட்பம் மற்றும் பண்பாட்டை மையமாகக் கொண்ட தலைப்புகள் இரண்டிலுமே விவாதங்கள் நடைபெற்றன.(அறிவியல் புனைவுகள் போன்ற விவாதங்கள் அறிவியல் புனைவை விரும்புபவர் களுக்கான(sflovers) மின்னஞ்சல் பட்டியலில் நடைபெற்றன).  

### கோபரிலிருந்து (gopher) WWW

1980 மற்றும் 1990 களில் தொடர்ந்து இணையம் வளர்ச்சியடைந்தது, பெரும்பாலான மக்கள் தகவல்கள் மற்றும் கோப்புகளை ஒழுங்கமைக்கக்கூடிய தேவை அதிகரித்துள்ளதை உணர்ந்தனர். கோபர்WAIS மற்றும் FTP ஆவணப் பட்டியல் ஆகியவை பகிர்ந்தளிக்கப்படும் தரவுகளை ஒழுங்கமைக்கக்கூடிய பணித்திட்டங்களை உருவாக்க முயற்சித்தனர். எதிர்பாரத விதமாக இத்திட்டங்கள் அனைத்து தரவு முறைகளுக்கான போதிய இடமின்மையாலும், நெருக்கடியை எதிர்கொள்ள முடியாததாலும் விரைவில் வீழ்ச்சியடைந்தது.  

இக்காலகட்டத்தின் மிகச் சிறந்த அறிகுறியாக பயனர் இடைமுகமான பராடிகிம்(paradigm) மீயுரை அமைந்தது. இந்த தொழில்நுட்பம் பலரையும் கவர்ந்திழுத்து, வேன்னெவார் புஷ்ஷின் மிமெக்ஸ் மற்றும் டெட் நெல்சன்னின் பிராஜெக்ட் எக்ஸாண்டு ஆய்வின் வளர்ச்சி மற்றும் டக்ளஸ் என்கெல்பர்ட்டின் NLS ஆய்வு ஆகியவற்றில் பயன்படுத்தப்பட்டது. ஆப்பிள் கணினியின் ஹைபர் கார்ட் (HyperCard) போன்றவற்றிற்கு முன்பு அநேக சிறிய தன்-உள்ளடக்கமுடைய மீயுரை முறைகள் உருவாக்கப்பெற்றன. இணையத்தில் பொதுவாகப் பயன்படுத்தப்படும் முதல் மீயுரை இடைமுகமாக கோபர் விளங்கியது.மீயுரைக்கு எடுத்துக்காட்டாக கோபரின் விவரப்பட்டியல் இருந்தது, அவை பொதுவாக புரிந்துகொள்ள முடியாத வழியில் இருந்தது.  

1989 இல் செர்ண்னில் பணியாற்றிக் கொண்டிருந்த டிம் பெர்னர்ஸ் லி அவர்கள் தாம் கண்டறிந்த வலையமைப்பு அடிப்படையிலான மீயுரை கொள்கையை நடைமுறைப்படுத்தினார்.இவர் தம் கண்டுபிடிப்பை மக்கள் பயன்பாட்டிற்கு வெளியிட்ட பொழுது, இந்த தொழில்நுட்பம் பரவலாக பயன்படுத்தப்படும் என்று உறுதியோடு இருந்தார். இவரது பணி உலகளாவிய வலையாக வளர்ச்சியடைந்த பொழுது, பெர்னர்ஸ்-லீ மில்லினிய தொழில்நுட்ப பரிசினை 2004 இல் பெற்றார்.முன்னுதாரணமாக இருந்த ஹைபர்கார்டைத் தொடர்ந்து ஒரு புகழ்பெற்ற வலை உலாவியாக ViolaWWW அமைந்தது.  

1993 இல் மோசைக் வலை உலாவியை(Mosaic web browser) அறிமுகப்படுத்தியதே உலகளாவிய வலையின் முக்கியத் திருப்புமுனையாக அமைந்தது. அர்பனா-சாம்பைனில் (NCSA-UIUC) உள்ள, இல்லினாய்ஸ் பல்கலைக்கழகத்தின் மீக்கணினிப் பயன்பாடுகளுக்கான தேசிய மையத்தில், மார்க் ஆண்டர்சன் என்பவரின் தலைமையிலான ஒரு குழு இந்த வரைவியல் உலாவியை உருவாக்கியது. மோசைக்குக்கான நிதி *உயர் செயல்திறன் கணினி மற்றும் தகவல்தொடர்புக்கான துவக்கம்* என்கிற அமைப்பிடம் இருந்து கிடைத்தது. இந்த நிதி நிகழ்வுக்கு *கோர் பில்* என்றறியப்படும் *உயர் செயல்திறன் கணினி மற்றும் தகவல்தொடர்பு சட்டம் 1991* காரணமாக அமைந்தது. உண்மையில், மோசைக் வரைவியல் இடைமுகம் அக்கால உரைநடை அடிப்படையிலான துவக்கமாக இருந்ததாலும் மற்றும் இணைய செயல்பாட்டுக்கு உலகளாவிய வலை(WWW) பரிந்துரைக்கப்பட்டதாலும் கோபரை விட மிகுந்த புகழினை அடைந்தது. (இதனால், இணைய உருவாக்கத்தில் கோரின் குறிப்பிடத்தக்க பங்களிப்பு, அவர்தம் குடியரசுத் தேர்தல் பிரச்சாரத்தில் ஏளனப்படுத்தப்பட்டது.இதற்கு அல் கோர் மற்றும் தகவல் தொழில்நுட்பம் என்ற முழுமையான கட்டுரையைப் பார்க்கவும்).  

இறுதியாக 1994 இல் நெட்ஸ்கேப் நேவிகேட்டருக்கு மாற்றாக ஆண்டர்சனுடைய மோசைக் உலகப் புகழ் பெற்ற வலை உலாவியானது. சில காலம் நீடித்த இந்த பெருமை, இறுதியில் இன்டர்நெட் எக்ஸ்புளோரர் மற்றும் பல்வேறுவகையான வலை உலாவிகளின் போட்டி காரணமாக முற்றிலும் நீங்கியது.1994 ஜனவரி 11 இல் மற்றொரு முக்கிய நிகழ்வான *தி சூப்பர் ஹைவே சும்மிட்* மாநாடு UCLA விலுள்ள ராய்சி அரங்கத்தில் நடந்தது.இதுவே "அனைத்து முக்கிய தொழில்துறை, அரசு மற்றும் இத்துறை சார்ந்த கழகத் தலைவர்களை ஒருங்கிணைத்த முதல் கருத்தரங்கமாக அமைந்தது மற்றும் *தகவல் சிறப்பு நெடுஞ்சாலை* மற்றும் அதன் உள்ளார்ந்த செயல்பாடுகள் என்கிற சிறப்பான உரையாடலும் இங்கிருந்தே துவங்கியது."  

சைபர்வெளியில் 24 மணிநேரம், என்கிற ”ஒரு நாள் நீண்ட கணினிவழி நிகழ்ச்சி” (8 பிப்ரவரி,1994) **cyber24.com '' என்ற பெயரில் செயல்பட்ட இணையத் தளத்தில் அந்நாள் முடியும் வரை நடத்தப்பட்டது.[[இணையத்தின் வரலாறு#cite%20note-45|<span>[45]</span>]] ஜனவரி 23 1997 இல் அமேரிக்க வரலாறின் தேசிய கண்காட்சியகத்தில், சிமித்சோனியன் நிறுவனத்தின் பணித்திட்டத்திலிருந்து சிறப்பான 70 புகைப்படங்களைக் கொண்டு புகைப்படக் கண்காட்சி திறந்து வைக்கப்பெற்றது.  

### தேடு பொறிகள்

உலகளாவிய வலை உருவாவதற்கு முன்பு கூட, சில தேடு பொறிகள் இணையத்தை ஒழுங்கமைக்க முயற்சித்தன.இவற்றில் முதல் தேடு பொறியாக 1990 இல் மெக்கில் பல்கலைக்கழகத்தின் ஆர்ச்சி தேடு பொறி இருந்தது, இதனைப் பின்பற்றி 1990 இல் WAIS மற்றும் கோபர் ஆகியன வந்தன. உலகளாவிய வலை தோன்றுவதற்கு முந்தைய நாள்களில் இம்மூன்றும் சில அணுகுமுறைகளைக் கொண்டிருந்தன, ஆனால் இவை அனைத்தும் வலை தோன்றிய சில ஆண்டுகளுக்கு பிறகும் கூட இம்முறைகளை வலையின் உள்ளடக்கம் மற்றும் இணையம் அல்லாதவற்றில் தொடர்ந்தன. 2006 இல் சிறப்பான பல வலை வழங்கிகள் இருந்தாலும் கோபர் வழங்கியும் தொடர்ந்து நீடித்தது.  

வலையின் வளர்ச்சியில், தேடு பொறிகள் மற்றும் வலை திரட்டிகள் வலைப்பக்கங்களை கண்காணிக்க மற்றும் மக்களுக்கு தேவையானவற்றை கண்டறிய அனுமதிக்கும் முறையை உருவாக்கின.1994 இல் தோன்றிய வெப்கிராவ்லர் தான் முதல் முழு-உரைநடையிலான தேடு பொறியாகும். வெப்கிராவ்லருக்கு முன்பு வலைப்பக்கத்தின் தலைப்புகள் மட்டுமே தேடப்பட்டு வந்தன.இதற்கு முன்பு 1993 இல் பல்கலைக்கழக பணித்திட்டத்தில் உருவாக்கப்பட்ட தேடுபொறியான லைகோஸ், முதன்முதல் வணிகரீதியாக வெற்றிபெற்ற தேடுபொறியாகும். 1990 களின் பிற்பகுதியில் வலை திரட்டிகள் மற்றும் வலை தேடுபொறிகள் இரண்டையும் உள்ளடக்கிய புகழ்பெற்ற யாஹூ(Yahoo)(1995 இல் நிறுவப்பெற்றது ) மற்றும் அல்டாவிஸ்டா (1995 இல் நிறுவப்பெற்றது) ஆகியவை இத்துறையில் தலையாய சிறப்புவாய்ந்தவையாகும்.  

கூகிள் (1995 இல் நிறுவப்பெற்றது) இன் எழுச்சியில், ஆகஸ்ட் 2001 இல் தகவல்திரட்டி மாதிரியிலான கண்காணித்தல் முறை தேடு பொறிகளுக்கு புதிய பாதையை அளித்தது. இதன் பொருத்தமான தரவரிசைபடுத்துதல் போன்ற புதிய அணுகுமுறைகளால் இது வளர்ச்சியுற்றது. கூகிளின் சிறப்பான தகவல் திரட்டி முறை சிந்தனை, அதற்கு பிறகு அனைத்து தேடுபொறிகளிலும் இன்றும் கூட பரவலாக கிடைக்கும் வகையில் உள்ளது.  

2000 க்கு முந்தைய ஆண்டுகளில் இதன் தரவுதளம் அளவு மிகமுக்கியமான சந்தைப்படுத்துதல் பண்பாக இருந்தது, இது போன்றே இடத்தை நிர்ணயித்து காட்டும் பொருத்தமான தரவரிசைபடுத்தல் முறையும் அமைந்தது, இம்முறையில் அனைத்து தேடுபொறிகளும் மேற்கொண்ட தேடல்கள் வகைப்படுத்தப்பட்டு சிறப்பான முடிவுகள் முதலில் காட்டப்படும். ஏறத்தாழ 1996 இல் பொருத்தமான தரவரிசைப்படுத்தல் முறை இதன் முதல் பெரும் சிக்கலாக அமைந்தது. இதன் வெளிப்படையான தரவரிசைபடுத்துதலில் அதன் முழுப்பட்டியல் முடிவுகளையும் வெளியிடுவது சாத்தியமற்றதாக இருந்தது.இதன் விளைவாக, பொருத்தமான தரவரிசைப்படுத்தலுக்கான நெறிமுறைகள் தொடர்ந்து மேம்படுத்தப்பட்டது.கூகிளின் பக்க தரவரிசை முறையில் வரிசைபடுத்தப்பட்ட முடிவுகளை பெரும்பாலான அச்சகங்கள் பெற்றன, ஆனால் பெரும்பாலான தேடு பொறிகள் தங்கள் தரவரிசை முறைகளை தொடர்ந்து நேர்த்தியாக்க முடிவுகளை வரிசைப்படுத்துதலை மேம்படுத்துவதன் மூலம் முயற்சித்தன.2006 தேடுபொறிகளின் தரவரிசைகள் எங்கும் முக்கியத்துவம் வாய்ந்ததாக இருந்தது, இதனால் இத்துறை மிக அதிகமாக வளர்ச்சியடைந்து ("சர்ச் என்ஜின் ஆப்டிமைசர்", அல்லது "SEO") வலை மேம்பாட்டாளர்களை தங்கள் தரவரிசையை மேம்படுத்த உதவியாக அமைந்தது மற்றும் மெட்டாடேக்கில் வணிகக் குறியீடுகளைப் பயன்படுத்துதல், தேடு பொறியின் தரவரிசையினை பாதிக்கக்கூடிய சிக்கல்கள் போன்றவற்றின் ஒட்டு மொத்த தீர்ப்புவழிச் சட்டமும் வளர்ச்சியடைந்தது. சில தேடு பொறிகளின் தேடுதல் தரவரிசை விற்பனையானது நூலகர்கள் மற்றும் நுகர்வோர் வழக்கறிஞர்களிடையே முரண்பாட்டை உருவாக்கியது.  

### டாட்-காம் குமிழி

இணையத்தின் தீடீர் விலை குறைப்பு உலக அளவில் மில்லியன் அளவில் அதன் பயன்பாடு அதிகமாகக் காரணமாக இருந்தது, மற்றும் விற்பனைக்கான வாய்ப்பைக் கொண்டிருத்தல் அல்லது சில மக்கள் ஒரே சமயத்தில் தாங்கள் அடைந்த நிலையை கூறுவதைக் கேட்டல், விளம்பரம் வாயிலான வணிகத் தத்துவம் நிச்சயமான வளர்ச்சியை ஏற்படுத்துதல், அஞ்சல் ஆணை விற்பனை, வாடிக்கையாளர் தொடர்பு நிர்வாகம் மற்றும் பல பகுதிகளிலான பயன்பாடும் இதன் எண்ணிக்கை அதிகரிக்க காரணமானது.இணைய வலை ஒரு புதிய கில்லர்-அப் ஆக அமைந்தது. இதனால் உறவல்லாத நுகர்வோர் மற்றும் விற்பனையாளர்களிடையே கவலையற்ற மற்றும் குறைந்த விலையில் பொருளைப் பறிமாறிக் கொள்ள முடிந்தது. உலகளாவிய பார்வையானது புதிய வணிக மாதிரிகளை மேம்படுத்தியது மற்றும் துணிகர முதலீட்டாளர்களை அருகாமையில் கொண்டுவந்தது.சில புதிய தொழில் முனைவோர்களுக்கு வணிகத்திலும் பொருளாதாரத்திலும் அனுபவத்தைப் பெற்றுத்தந்தது, இவர்களில் பெரும்பாலானோர் மதிநுட்பத்துடன் முதலிட்டை போட்டு நிர்வகிக்க தெரியாத சிந்தனையுடைய எளியமக்கள் ஆவர்.இத்துடன் பெரும்பாலான டாட்-காம் வணிகத்திட்டங்கள் இணையத்தை பயன்படுத்தி ஊகத்தின் அடிப்படையில் எழக்கூடியதாக உள்ளது, இதனால் இவைகள் நடைமுறையில் தங்கள் வணிகத்தை மாற்று வழியில் கொண்டுசெல்ல வேண்டியுள்ளது மற்றும் தங்களுக்குள் நேரடியாக போட்டியிட முடியாததாகவும் உள்ளது; மிகுதியாக நிலைநாட்டப்பட்ட வணிகங்களின் பெரிய அளவிலான சந்தை ஆக்கிரமிப்பை புதியவர்கள் உடைக்க முயற்சிக்கின்றனர், இதனால் அவர்களது நம்பிக்கை சீர்குலைகிறது. எனவே சிறப்பான பொருள்களைக் கொண்ட உறுதியான வணிகங்கள் தமக்கென சொந்தமான இணையத்தை கொண்டுள்ளன. அநேக வணிகங்கள் அதற்கான திறனுமின்றி இருக்கின்றன.  

NASDAQ காம்போசைட் இண்டக்ஸ் பீக்ட் அட் 5048.62 (இன்ட்ரா-டே பீக்5132.52) என்கிற, ஒராண்டிற்கு முன்பிருந்ததைவிட இரண்டு மடங்கிற்கும் மேல் மதிப்புடைய உயரிய தொழில்நுட்பத்தால் மார்ச் 10, 2000 இல் டாட்-காம் குமிழியானது வெடித்தது. 2001 இல் இந்த குமிழியானது முழுவேகத்தில் காற்றை வெளியேற்றுவது போல் விலைவீழ்ச்சியை அடைந்தது.தங்கள் துணிகர முதலீடு மற்றும் IPO முதலீடு ஆகியவற்றால் எப்பொழுதும் இலாபம் ஈட்ட முடியாத நிலைக்கு வந்த பிறகு பெரும்பான்மையான டாட்-காம்கள் தங்கள் வணிகத்தை முடித்துக்கொண்டன.  

### இணையப் பயனர் மக்கள் கணக்கெடுப்பு
ஜூபிடர் ரிசர்ச் நிறுவனம் மேற்கொண்ட ஒரு ஆய்வில் 2011 இல் புவி மக்கள் தொகையில் இணையத்தை பயன்படுத்துவோர் 38 சதவிகிதமாக வளர்ச்சியடைவர் என்றும், அதில் 22 சதவிகிதம் பேர் இணையத்தைத் தொடர்ச்சியாகப் பயன்படுத்துபவர்களாக இருப்பர் என்றும் முன்கூட்டியே அறிவித்துள்ளது.இந்த அறிக்கையான 1.1 பில்லியன் மக்கள் தற்பொழுது இணையச் செயல்பாட்டை பயன்படுத்தி மகிழ்கின்றனர் எனக் கூறுகின்றது.ஜூபிடர் ரிசர்ச் இந்த ஆய்வில் இணையத்தை தொடர்ந்து அணுகக்கூடிய இணையப் பயனாளர்கள் உரிமையுடைய இணைய கருவிகளைக் கொண்டே அணுகுவர் எனக் கண்டறிந்துள்ளது. இக்கருவிகளில் கைபேசிகளை கணக்கில் கொள்ளவில்லை.  

### கைபேசிகள் மற்றும் இணையம்

இணைய இணைப்புடன் கூடிய முதல் கைபேசியான நோக்கியா 9000 கம்யூனிகேட்டர் 1996 பின்லாந்தில் வெளியிடப்பட்டது.இணையத்தை அடிப்படையாகக் கொண்ட கைபேசி திட்டம் அந்த வகையான கைபேசியின் விலை வீழ்ச்சியடையும் வரை வெற்றிபெறவில்லை மற்றும் வலையமைப்பு வழங்கிகள் கைபேசிக்கான இணைய முறைமைகள் மற்றும் சேவைகளை அச்சமயம்தான் மேம்படுத்த தொடங்கினர்.ஜப்பானின் NTT DoCoMo 1999 இல் ஐ-மோட் என்கிற முதல் கைபேசி இணைய வழங்கியை நிறுவியது, இதுவே கைபேசி அடிப்படையிலான இணையத்தின் பிறப்பாக கருதப்பட்டது. அமேரிக்காவில் 2001 இல் கைபேசி அடிப்படையிலான மின்னஞ்சல் முறையானது பிளாக்பெர்ரி மற்றும் அதன் ஐகானிக் போன்களில் நிறுவப்பெற்றது.  

சிறிய திரை மற்றும் மிகச்சிறிய விசைப்பலகை மற்றும் ஒரு நபர் கையாளக்கூடிய வடிவிலான கைபேசிகள் சிறந்த பயன்பாட்டிற்கேற்ப உருவாக்கப்பட்டது, WAP எனப்படும் கம்பிவடமற்ற செயல்பாட்டு நெறிமுறைகளும், எளிமையான நிரலாக்க சூழலும் கைபேசி இணையத்தில் பயன்படுத்தப்பட்டன. பெரும்பாலான கைபேசி இணையச் சேவைகள் WAP ஆல் இயங்குகின்றன.  

கைபேசி அடிப்படையிலான இணையத்தின் வளர்ச்சி முதலாவதாக ஆசியாவில் தலைச்சிறந்த ஜப்பானில் அடிப்படையாக அமைந்தது, தென்கொரியா மற்றும் தைவான் உள்ளிட்ட அனைத்தும் இணையப் பயனாளர்களில் பெரும்பான்மையோர் மேசைக் கணினிக்கு முற்றிலும் மாறுபட்ட கைபேசி வழியாகவே இணையத்தை அணுகுகின்றனர் என்பதை விரைவில் கண்டறிந்தன. வளர்ந்து வரும் உலக நாடுகளை பின்பற்றி அடுத்ததாக இந்தியா, தென் ஆப்ரிக்கா, கென்யா, பிலிப்பைன்ஸ் மற்றும் பாகிஸ்தான் உள்ளிட்ட அனைத்தும் தம்நாட்டுக்குரிய பெரும்பான்மையான இணையப் பயனர்கள் மேசைக்கணினிக்கு முற்றிலும் மாறான கைபேசி வழியே இணையத்தை அணுகிறார்கள் என அறிவித்தது.  

ஐரோப்பா மற்றும் வடக்கு அமேரிக்க இணையப் பயனார்களிடையே பெருமளவில் மேசைக்கணினியில் நிறுவப்பெற்ற இணையமே தாக்கத்தை ஏற்படுத்தி வந்தது, மற்றும் கைபேசி வழி இணையம் பயன்படுத்துவோர் வளர்ச்சி சீராக நடைபெற்றது இருப்பினும் பெரும்பான்மையான மேற்கத்திய நாடுகளில் 20%-30% சதவிகித வளர்ச்சியைப் பெற்று தேசிய அளவில் ஊடுருவக்கூடிய நிலையை அடைந்தது.2008 இல் மேசைக்கணினி வழி இணையம் பயன்படுத்துவோர் எண்ணிக்கையை கைபேசி வழி இணையம் பயன்படுத்துவோர் எண்ணிக்கை முறியடித்தது.இணையத்தை பயன்படுத்துவோரில் 10 பேர் கைபேசி வழி பயன்படுத்தினால் ஒருவரே மேசைக்கணினி வழி பயன்படுத்தக்கூடிய அளவில் விகிதத்தைப் பெற்று, உலகின் பல பகுதிகளிலும் இது வளர்ச்சியடைந்தது.  

## வரலாற்று வரைவியல்
இணைய வளர்ச்சியின் வரலாற்று வரைவியலில் சில நிறுவனங்கள் ஏற்றத்தைப் பெற்றிருந்தன.இணையம் உருவாக முன்னோடியாக இருந்த அதன் முந்தைய வளர்ச்சிகளானது, மைய ஆவணப்படுத்துதல் குறைபாடு உள்ளிட்ட சில காரணங்களினால், பெரும்பான்மையான இணைய வளர்ச்சிக்கான குறிப்பிடத்தக்க ஆவணங்களை கண்டறிவது கடினமாக இருக்கின்றது.  

## இதையும் பாருங்கள்.

- மினி டெல் -மற்றொரு இணையம் போன்ற முறை
- புகழ்பெற்ற இணைய வழங்கிகளின் கால வரிசை

## அடிக்குறிப்புகள்